— Не, пра аграгарадок Прылукі пад Мінскам, дзе я жыву. Там ёсць сядзіба Чапскіх, дзе цяпер змяшчаецца Інстытут аховы раслін, маляўнічае возера, якое пакуль рэгулярна засмечваюць сумнеўныя кампаніі, цудоўны парк, дзе, праўда, многа дрэваў загінула ў час леташніх ураганаў. Але ўсё адно, краявіды — шыкоўныя! Дабірацца лёгка: ходзяць і аўтобусы і маршруткі. Чым не месца для музычнага фестывалю? Дый саміх музыкантаў жыве там багата: Саюз музычных дзеячаў пабудаваў дзве шматпавярхоўкі. Калі з’яднаць намаганні, можа атрымацца вельмі добры фестываль сучаснай акадэмічнай музыкі, скіраваны, да ўсяго, яшчэ і на турызм, папулярызацыю нашай гістарычнай спадчыны. Дарэчы, у Беларусі пакуль няма такога форуму, які яднаў бы здабыткі даўніны і сучасных музычна-акадэмічных кірункаў, дзе нашы музыканты — папраўдзе адны з лепшых у Еўропе.